b'\n_START_ARTICLE_\nSteve Fossett\n_START_PARAGRAPH_\nJames Stephen Fossett (f\xc3\xb8dt 22. april 1944 i Jackson, Tennessee \xe2\x80\x93 forsvandt sporl\xc3\xb8st 3. september 2007, erkl\xc3\xa6ret lovm\xc3\xa6ssigt d\xc3\xb8d 15. februar 2008) var en amerikansk million\xc3\xa6r og eventyrer bedst kendt for sine mange ballonrejser. Blandt andet var han den f\xc3\xb8rste til alene og nonstop at flyve Jorden rundt med ballon._NEWLINE_Han var ogs\xc3\xa5 indehaver af 15 verdensrekorder i sejlads og var den i verden, som har sejlet jorden rundt p\xc3\xa5 kortest tid. Derudover har han sv\xc3\xb8mmet over Den engelske kanal og Bosporus, k\xc3\xb8rt Le Mans i 24 timer m.m. Dette betyder faktisk, at Fossett har verdensrekorden i antal verdensrekorder (som er 62 i skrivende stund)._NEWLINE_Den 29. september 2008 fandt en vandrer forskellige af Fossetts ejendele omtrent 30 km syd for det omr\xc3\xa5de, som var blevet gennems\xc3\xb8gt, og 3. oktober fandt man flyveraketten et stykke fra stedet i Sierra Nevada. Flyet med sikkerhed Fossetts, men hans lig var sandsynligvis blevet fjernet af vilde dyr. Enkelte benrester fra stedet blev sendt til DNA-analyse.'